FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2014

ALMINDELIG OVERSIGT OVER INDTÆGTER OVERSIGT OVER UDGIFTER EFTER SEKTION Sektion III - Kommissionen Sektion VII - Regionsudvalget Sektion IX - Den Europæiske Tilsynsførende for Databeskyttelse

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41,

– Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[2], særlig artikel 13,

– Den Europæiske Unions almindelige budget for 2014, der blev vedtaget den 20. november 2013[3],

– ændringsbudget nr. 1/2014[4], der blev vedtaget den 16. april 2014,

– forslag til ændringsbudget nr. 2/2014[5], der blev vedtaget den 15. april 2014,

forelægger Europa-Kommissionen hermed budgetmyndigheden forslag til ændringsbudget nr. 3 til budgettet for 2014.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion findes på EUR-Lex (http://eur-lex.europa.eu/budget/www/index-da.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning.. 5

2. Øgede indtægter.. 5

2.1 Bøder og renter. 5

2.2 Tilbagestrømninger til FEMIP. 6

3. Mangel på betalingsbevillinger, udnyttelse og omfordeling.. 6

3.1 Mangel på betalingsbevillinger. 6

3.2 Hidtidig udnyttelse af betalingsbevillingerne for 2014. 7

3.3 Omfordeling.. 7

4. Oversigt over anmodningerne om yderligere betalingsbevillinger pr. udgiftsområde 8

5. Forhøjelse af betalinger over den uudnyttede margen.. 9

5.1. Udgiftsområde 1a ¾ Konkurrenceevne for vækst og beskæftigelse. 9

5.2. Udgiftsområde 2 ¾ Bæredygtig vækst: naturressourcer. 10

5.3. Udgiftsområde 4 ¾ Et globalt Europa.. 11

6. Forhøjelse af betalingerne over margenen til uforudsete udgifter.. 12

6.1 Uforudsete omstændigheder. 12

6.2. Udgiftsområde 1a ¾ Konkurrenceevne for vækst og beskæftigelse. 13

6.3. Udgiftsområde ¾ Økonomisk, social og territorial samhørighed.. 14

6.4. Udgiftsområde 2 ¾ Bæredygtig vækst: naturressourcer. 15

6.5. Udgiftsområde 4 ¾ Et globalt Europa.. 16

7. Yderligere betalingsbehov pr. budgetpost.. 17

8. Stillingsfortegnelser: Ansættelsesgruppe AST/SC.. 18

9. Sammenfattende oversigt opdelt på udgiftsområderne i FFR.. 20

1. Indledning

Forslaget til ændringsbudget (FÆB) nr. 3 for 2014 omfatter følgende punkter:

¾ en opjustering af overslaget over andre indtægter, for så vidt angår indtægterne fra bøder og renter, på 1 417,0 mio. EUR

¾ en opjustering af overslaget over andre indtægter, for så vidt angår indtægterne fra refusioner og indtægter tilbagebetalt til Euro-Middelhavs-faciliteten for investeringer og partnerskab (FEMIP), på 151,0 mio. EUR

¾ en omfordeling af betalingsbevillingerne fra reserven for aftaler om bæredygtigt fiskeri til Den Europæiske Fiskerifond på 65,0 mio. EUR

¾ en forhøjelse af betalingsbevillingerne på 711,4 mio. EUR under udgiftsområde 1a, 2 og 4 op til loftet for betalinger for 2014. Formålet hermed er at kunne dække udestående behov ved årets udgang, så det bliver muligt at indfri løbende og tidligere indgåede forpligtelser, at undgå morarenter og sikre udbetaling af de midler, der skal udbetales inden for rammerne af vedtagne EU-politikker, hvortil Parlamentet og Rådet har godkendt forpligtelsesbevillingerne på de foregående årlige budgetter

¾ en forhøjelse af betalingsbevillingerne på 4 026,7 mio. EUR under udgiftsområde 1a, 1b, 2 og 4, idet Kommissionen foreslår at mobilisere hele margenen til uforudsete udgifter i henhold til artikel 13 i forordningen om den flerårige finansielle ramme (FFR). Formålet hermed er at kunne tage hånd om begivenheder, der ikke kunne forudses, da betalingslofterne for FFR 2014-2020 blev vedtaget og

¾ en tilpasning af stillingsfortegnelserne for Kommissionen, Kontorerne, Regionsudvalget og Den Europæiske Tilsynsførende for Databeskyttelse med henblik på at tage højde for omdannelsen af stillinger i ansættelsesgruppen for assistenter (AST) til stillinger i den nye ansættelsesgruppe for sekretærer og kontorpersonale (AST/SC), nu hvor pålidelige skøn over antallet af berørte stillinger i 2014 er tilgængelig. Den anmodede omdannelse af stillinger fører til en besparelse i de administrative udgifter under udgiftsområde 5 på 0,4 mio. EUR. De pågældende betalingsbevillinger kan således omfordeles.

I overensstemmelse med artikel 41, stk. 2, i finansforordningen og artikel 13 i forordningen om FFR har Kommissionen undersøgt mulighederne for intern omfordeling af bevillinger inden for rammerne af budgettet for 2014 på baggrund af den generelt høje udnyttelsesgrad. Anmodningen om yderligere betalingsbevillinger (4 738,1 mio. EUR) i dette FÆB nr. 3/2014 afspejler de yderligere betalingsbevillinger, der er nødvendige for at kunne dække behovene på hele budgettet ved årets udgang, idet den maksimale og specifikke fleksibilitetsmekanisme som fastsat i forordningen om FFR udnyttes fuldt ud.

I afsnit 3 nedenfor redegøres der nærmere for anmodningen om 4 738,1 mio. EUR.

Når de øgede indtægter, jf. afsnit 2 nedenfor, tages i betragtning, er nettovirkningerne for yderligere indkaldelse af midler på 3 170,1 mio. EUR. Desuden foreslog Kommissionen allerede i april 2014 at budgettere med 1 005,4 mio. EUR i overskud vedrørende gennemførelsen af budgettet for 2013, hvilket ydermere reducerer indkaldelsen af midler og fører til en nettovirkning på 2 164,7 mio. EUR i forhold til det nuværende vedtagne budget.

2. Øgede indtægter

2.1 Bøder og renter

Det vedtagne budget for 2014 omfatter et oprindeligt skøn på 100 mio. EUR i bøder og tvangsbøder under indtægtskapitel 7 1 ¾ "Bøder" samt 15 mio. EUR i renter af bøder under indtægtskapitel 7 0 ¾ "Morarenter". På grundlag af de beløb, der indtil nu er inddrevet eller forventes inddrevet i år, foreslås det at opjustere de foreløbige overslag over indtægter fra bøder (indtægter under artikel 7 1 0 ¾ "Bøder, tvangsbøder og sanktioner") med 1 408 mio. EUR og fra indtægter fra renter (indtægter under artikel 7 0 1 ¾ "Morarenter og andre renter af bøder") med 9 mio. EUR. I overensstemmelse med artikel 83 i finansforordningen skal Kommissionen bogføre indtægterne fra bøder, tvangsbøder og sanktioner i det øjeblik, hvor afgørelserne om dem ikke længere kan omstødes af EU-Domstolen. Denne opjustering af indtægterne fra bøder og renter vil resultere i en tilsvarende formindskelse af de virkninger, som dette FÆB vil få for medlemsstaternes BNI-baserede bidrag.

Kommissionen foreslog allerede i april 2014[6] at opjustere budgettets indtægter med henblik på at budgettere med det overskud, der følger af gennemførelsen af budgettet for 2013, og som beløber sig til 1 005,4 mio. EUR, således at det opføres på budgettet for 2014 som en indtægt i overensstemmelse med artikel 18 i finansforordningen.

2.2 Tilbagestrømninger til FEMIP

Refusioner og indtægter (i det følgende benævnt "tilbagestrømninger"), der er betalt tilbage til Euro-Middelhavs-faciliteten for investeringer og partnerskab (FEMIP), har akkumuleret sig på EU's konti i Den Europæiske Investeringsbank (EIB) siden 2008 i afventning af, at lovgiver vedtager Kommissionens forslag om ændring af ENPI-forordningen, så det bliver muligt for EIB at geninvestere disse midler. Genanvendelsen af tilbagestrømninger blev også drøftet i 2012 i forbindelse med revisionen af finansforordningen og den fælles gennemførelsesforordning vedrørende de eksterne finansieringsinstrumenter. Det lovgivningsmæssige resultat er imidlertid, at ingen af disse forordninger fastsætter et retsgrundlag for genanvendelsen af tilbagestrømninger, der stammer fra retlige forpligtelser, som er indgået før 2014.

Artikel 10 i Europa-Parlamentets og Rådets afgørelse om en EU-garanti til Den Europæiske Investeringsbank mod tab i forbindelse med finansieringstransaktioner til støtte for investeringsprojekter uden for Unionen[7] fastsætter, at 110 mio. EUR ud af de akkumulerede tilbagestrømninger til FEMIP skal udgøre eksterne formålsbestemte indtægter og anvendes til garantifonden for aktioner i forhold til tredjeland, hvilket vil sikre 2 mia. EUR mere i EU-garanterede EIB-udlån. Beløb på over 110 mio. EUR, der stammer fra retlige forpligtelser, som er indgået før 2014, og som er tilbagebetalt til den forvaltningskonto, der er oprettet til FEMIP, skal i overensstemmelse med det almindelige princip om bruttoopgørelse opføres på EU-budgettet efter fradrag af forvaltningsomkostninger og gebyrer. Det foreslås derfor, at 151 mio. EUR, hvilket svarer til det beløb, der var til rådighed på de relevante forvaltningskonti i EIB ved udgangen af 2013, opføres på dette FÆB.

Budgetanmærkningerne til indtægter under artikel 8 1 0 – "Afdrag på og renteafkast af lån på særlige vilkår og risikovillig kapital ydet inden for rammerne af det finansielle samarbejde med tredjelande i Middelhavsområdet" og til udgifter under artikel 01 03 06 – "Tilførsler til garantifonden" tilpasses tilsvarende for at tage højde for anvendelsen af 110 mio. EUR i form af eksterne formålsbestemte indtægter til garantifonden for aktioner i forhold til tredjeland, jf. artikel 21 i finansforordningen.

3. Mangel på betalingsbevillinger, udnyttelse og omfordeling

3.1 Mangel på betalingsbevillinger

Loftet for betalingsbevillinger i 2014 er fastsat i FFR 2014-2020 og udgør 135 866 mio. EUR (i løbende priser). Det er 8,4 mia. EUR lavere end det endelige budget for 2013, om end betalingsbehovet for 2014 lægger op til et betalingsloft, der er mere på linje med loftet for 2013, som Kommissionen har gjort opmærksom på ved gentagne lejligheder. Som følge heraf ses der allerede på nuværende tidspunkt af året en mangel på betalingsbevillinger under alle udgiftsområder, jf. yderligere oplysninger i afsnit 3.2 nedenfor. Derudover udgjorde pukkelen af uindfriede betalingsanmodninger for 2007-2013-programmerne under udgiftsområde 1b 23,4 mia. EUR ved udgangen af 2013.

På baggrund af manglen på betalingsbevillinger under alle udgiftsområder foreslår Kommissionen at anvende den uudnyttede margen under loftet (711 mio. EUR) og fuldt ud mobilisere margenen til uforudsete udgifter til dækning af de budgetmæssige konsekvenser af de omstændigheder, der har vist sig efter vedtagelsen af betalingsloftet i FFR 2014-2020 i februar 2013.

3.2 Hidtidig udnyttelse af betalingsbevillingerne for 2014

Samlet set er der pr. den 22. maj 2014 brugt betalingsbevillinger på 76,9 mia. EUR, hvilket svarer til 58 % af de disponible bevillinger. Det er 3,8 mia. EUR mere end på samme tidspunkt i 2013, idet alle udgiftsområder er foran sammenlignet med sidste år. Den særligt høje udnyttelsesgrad skal ses i lyset af, at 2014 indtil nu har været præget af månedlige likviditetsproblemer, der har ført til midlertidige begrænsninger i udbetalingerne, især inden for Samhørighed (udgiftsområde 1b) og Udvikling af Landdistrikterne (udgiftsområde 2). Disse begrænsninger har lagt en kunstig dæmper på udnyttelsen i forhold til, hvad den under normale omstændigheder ville have været i årets første halvdel.

Den nuværende udnyttelsesgrad skal desuden ses i lyset af, at den samlede udnyttelse ved udgangen af 2013 beløb sig til 140,4 mia. EUR for så vidt angår Kommissionens sektion af budgettet, mens de godkendte betalingsbevillinger for budgettet for 2014 er 7,6 mia. EUR mindre. Manglen på betalingsbevillinger, der på nuværende tidspunkt er til rådighed, har tvunget Kommissionen til at anmode om specifikke nødoverførsler (DEC 6/2014 og DEC 10/2014) til dækning af minimum de mest presserende behov i afventning af de forhøjelser, der anmodes om i dette FÆB.

Den nuværende udnyttelsesgrad understreger behovet for endnu en kraftig forhøjelse af betalingsbevillingerne ikke mindst i betragtning af, at udbetalingerne traditionelt er koncentreret i slutningen af året, og at foreløbige betalinger og afsluttende betalinger vedrørende 2007-2013-programmer er oppe på fuld omdrejningshastighed.

3.3 Omfordeling

Den primære kilde til omfordeling berører ifølge Kommissionen reserven til aftaler om bæredygtigt fiskeri. Efter en analyse af forhandlingerne om aftaler om bæredygtigt fiskeri samt en evaluering af de mulige ikrafttrædelsesdatoer vurderes det, at der kan frigives et beløb på 65 mio. EUR i betalingsbevillinger fra reserven. Disse betalingsbevillinger er således til rådighed for omfordeling, hvorfor Kommissionen foreslår at anvende dem til at forhøje konvergensmålet for Den Europæiske Fiskerifond (EFF) med henblik på at tage højde for det høje niveau af uindfriede betalingsanmodninger ved udgangen af 2013. Efterslæbet beløber sig til 450 mio. EUR for EFF som helhed (ca. 10 % af den samlede ramme for EFF for perioden 2007-2013), heraf 350 mio. EUR til konvergensmålet. Dette overstiger de disponible bevillinger for 2014 over denne budgetpost med 31 mio. EUR. Selv når der anmodes om en yderligere forhøjelse på 10 mio. EUR fra margenen til uforudsete udgifter (se afsnit 6.4 nedenfor), overstiger betalingsbehovet på denne post de disponible bevillinger.

Den anmodede forhøjelse for denne post er i overensstemmelse med den høje udnyttelsesgrad, som pr. den 22. maj 2014 lå på 86 % af de oprindeligt disponible bevillinger for 2014. Uden den foreslåede omfordeling på 65 mio. EUR vil en del af betalingsanmodningerne for 2013 forblive uindfriede, mens ingen betalingsanmodninger for 2014 vil blive betalt. Som følge heraf vil betalingsfristerne ikke blive overholdt, og efterslæbet af betalinger, der skal overføres til 2015, vil stige betydeligt, hvilket vil have indvirkning på programgennemførelsen i en lang række medlemsstater.

I mio. EUR, afrundede beløb

Budgetpost || Betegnelse || Omfordeling af betalingsbevillingerne i FÆB nr. 3

Den Europæiske Fiskerifond || 65

11 06 12 || Afslutning af Den Europæiske Fiskerifond (EFF) – konvergensmålet (2007-2013) || 65

Reserve til aftaler om bæredygtigt fiskeri || -65

40 02 41 || Reserve til opdelte bevillinger (knyttet til artikel 11 03 01 – Aftaler om bæredygtigt fiskeri) || -65

I alt || 0

Derudover bliver et beløb på 0,38 mio. EUR disponibelt efter omdannelsen af AST-stillinger til AST/SC-stillinger i stillingsfortegnelsen, jf. afsnit 8 nedenfor.

4. Oversigt over anmodningerne om yderligere betalingsbevillinger pr. udgiftsområde

På baggrund af den høje udnyttelsesgrad til dato, manglen på betalingsbevillinger og de ekstremt begrænsede muligheder for omfordeling af betalingsbevillinger på budgettet for 2014 foreslår Kommissionen fuldt ud at anvende den uudnyttede margen under loftet for betalingsbevillinger for 2014; at mobilisere margenen til uforudsete udgifter for 2014 fuldt ud og at modregne disse dispositioner som en reduktion i lofterne senere i perioden for FFR[8].

Kommissionen har nøje vurderet de behov, der skal dækkes for at kunne opfylde forpligtelserne i 2014. På baggrund heraf sigter dette FÆB på at tilpasse betalingsbevillingerne på tværs af budgetposter med henblik på at løse de identificerede problemer med manglende betalingsbevillinger. Den samlede opgørelse over de yderligere betalingsbevillinger pr. udgiftsområde i FFR er som følger: der anmodes om 3,4 mia. EUR (svarende til 71,6 % af den samlede forhøjelse) til udgiftsområde 1b, mens der anmodes om yderligere 1,3 mia. EUR til dækning af behovene under de andre udgiftsområder (se tabellen nedenfor).

Betalingsbevillinger i mio. EUR, afrundede beløb.

Betalingsbevillinger pr. udgiftsområde i FFR || Endeligt budget 2013 || Vedtaget budget 2014 || FÆB nr. 3 || Andel af FÆB 3 || Foreslået forhøjelse i forhold til budget 2014

Anvendelse af margen || Anvendelse af margenen til uforudsete udgifter || I alt

1a || Konkurrenceevne for vækst og beskæftigelse || 12 778 || 11 441 || 305 || 282 || 587 || 12,4 % || 5,1 %

1b || Økonomisk, social og territorial samhørighed || 56 350 || 50 951 || || 3 395 || 3 395 || 71,6 % || 6,7 %

2 || Bæredygtig vækst: naturressourcer || 57 814 || 56 459 || 6 || 100 || 106 || 2,2 % || 0,2 %

3 || Sikkerhed og unionsborgerskab || 1 894 || 1 677 || || || || ||

4 || Et globalt Europa || 6 967 || 6 191 || 401 || 250 || 651 || 13,7 % || 10,5 %

5 || Administration || 8 418 || 8 406 || || || || ||

6 || Kompensationer || 75 || 29 || || || || ||

I alt || 144 295 || 135 155 || 711 || 4 027 || 4 738 || 100,0 % || 3,5 %

Heraf udgiftsområde 1a, 2 og 4 || 77 559 || 74 091 || 711 || 632 || 1 343 || 28,4 % || 1,8 %

I afsnittene nedenfor redegøres der nærmere for de yderligere behov for betalingsbevillinger pr. udgiftsområde i FFR over den uudnyttede margen under betalingsloftet (afsnit 5) og over margenen til uforudsete udgifter (afsnit 6). Afsnit 7 viser den samlede virkning af den anmodede forhøjelse af betalingsbevillingerne for alle de berørte budgetposter.

5. Forhøjelse af betalinger over den uudnyttede margen

5.1. Udgiftsområde 1a ¾ Konkurrenceevne for vækst og beskæftigelse

Der anmodes om en samlet forhøjelse under udgiftsområde 1a på 305 mio. EUR, der fordeler sig som angivet i tabellen nedenfor. I afsnittet nedenfor redegøres der nærmere herfor.

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

EGNOS og Galileo || 70

02 05 01 || Udvikling og levering af globale satellitbaserede navigationsinfrastrukturer og -tjenester (Galileo) senest i 2019 || 70

Forskning || 75

08 02 51 || Afslutning af tidligere forskningsrammeprogrammer – det syvende rammeprogram – indirekte aktioner (2007-2013) || 50

09 04 51 || Afslutning af tidligere forskningsrammeprogrammer – det syvende rammeprogram – indirekte aktioner (2007-2013) || 25

Erasmus+ || 85

15 02 01 01 || Fremme af topkvalitet og samarbejde inden for uddannelses- og erhvervsuddannelsesområdet i Europa og af dets relevans for arbejdsmarkedet || 85

Told og Fiscalis || 10

14 02 01 || Støtte til toldunionens funktion || 7.5

14 03 01 || Forbedring af skattesystemernes virkemåde || 2.5

Den europæiske økonomiske genopretningsplan (EERP) || 55

32 02 52 || Afslutning af energiprojekter til støtte for den økonomiske genopretning || 55

Interoperabilitetsløsninger for europæiske offentlige myndigheder (ISA) || 10

26 03 01 01 || Interoperabilitetsløsninger for europæiske offentlige myndigheder (ISA) || 10

I alt || 305

EGNOS og Galileo

De yderligere 70 mio. EUR i betalingsbevillinger skal delvis dække hullet mellem det beløb, der blev anmodet om i forslaget til budget for 2014 og det endelige budget for det europæiske globale satellitnavigationssystem (GNSS). På baggrund af det seneste overslag fra Den Europæiske Rumorganisation er dette beløb nødvendigt for fortsat at kunne afvikle GNSS-systemerne. Navnlig er der i 2014 brug for betydelige betalinger til udviklingen af de løfteraketter, som skal sende de satellitter, der allerede er under konstruktion, i omløb i 2014 og 2015.

Horisont 2020

Der er brug for yderligere 75 mio. EUR for at opfylde betalingsbehovet i forbindelse med afslutningen af forskningsprogrammer under det syvende rammeprogram for forskning (RP7). Generelt ligger de betalingsbevillinger til afslutning af budgetposterne under RP7, der blev vedtaget i budgettet for 2014, betydeligt under de beløb, der blev anmodet i forslaget til budget. Dette gælder imidlertid især for artikel 08 02 51 og 09 04 51, som dækker en lang række forskningsprogrammer og aktioner, og for hvilke udnyttelsesgraden af de disponible bevillinger pr. den 22. maj 2014 allerede lå på hhv. 50 % og 65 %. Den anmodede forhøjelse er nødvendig for at kunne betale den resterende forfinansiering vedrørende forpligtelser for 2013 (som kan foretages for sidste gang i 2014) og for at undgå forsinkelser i de foreløbige og endelige betalinger vedrørende projekter, for hvilke Kommissionen allerede har indgået retlige forpligtelser, og som derfor kan medføre morarenter. De nuværende vedtagne betalingsbevillinger forventes at være brugt op tidligt på efteråret i 2014, hvorefter Kommissionen ikke længere vil kunne behandle foreløbige og endelige betalinger for udgifter, som støttemodtagerne allerede har afholdt. De udestående forpligtelser vedrørende forskningsprogrammer ved udgangen af 2013 er steget med 2,7 mia. EUR, hvilket er den højeste årlige stigning for dette program i hele perioden 2007-2013.

Erasmus+

Der er brug for 85 mio. EUR for fuldt ud at gennemføre mobilitetstiltagene under Erasmus+ i 2014. Mobilitetstiltagene, som gennemføres af nationale agenturer i medlemsstaterne, følger studieåret 2014-2015 og har korte projektforløb. Uden den foreslåede forhøjelse vil det ikke være muligt at udbetale anden rate af forfinansieringen til de nationale agenturer, hvilket betyder, at disse ikke vil være i stand til at finansiere en del af udvekslingerne i andet semester af studieåret 2014-2015. Dette vil have stor betydning for støttemodtagere, der råder over få midler.

Told og Fiscalis

Der er brug for 10 mio. EUR, for at det fulde vedtagne beløb i forpligtelsesbevillinger kan indgås og betales i 2014. De vedtagne betalingsbevillinger forventes at være brugt op ved udgangen af tredje kvartal.

Den europæiske økonomiske genopretningsplan (EERP)

De vedtagne betalingsbevillinger på budgettet for 2014 vedrørende EERP, som beløber sig til 85 mio. EUR, er allerede brugt op. For at dække betalingsbehovet foreslår Kommissionen en forhøjelse på 55 mio. EUR.

Interoperabilitetsløsninger for europæiske offentlige myndigheder (ISA)

ISA-programmet har manglet betalinger de seneste år, og som følge heraf har det systematisk været nødvendigt at forhøje bevillingerne til programmet vha. opsamlingsoverførslen og overførsler fra budgetmyndigheden. De vedtagne betalingsbevillinger forventes at være brugt op ved udgangen af juni 2014. Det er således nødvendigt at forhøje bevillingerne med 10 mio. EUR for at undgå morarenter.

5.2. Udgiftsområde 2 ¾ Bæredygtig vækst: naturressourcer

Der anmodes om at forhøje betalingsbevillingerne for Lifeprogrammet (artikel 34 02 01) med 6 mio. EUR. Det øgede behov skyldes finansielle instrumenter, der kan tages i brug hurtigere end oprindelig forventet. Det har en vigtig strategisk betydning for de ønskede resultater at undgå forsinkelser for så vidt angår ibrugtagning af finansielle instrumenter. Med henblik på at facilitere gennemførelsen af låne- og garantiordningen "Instrumentet til privatfinansiering af energieffektivitet" (PF4EE) og eftersom mindst én finansieringsaftale med finansielle institutioner allerede er på et meget fremskredent stadie, er der brug for de pågældende betalinger, som ikke var forudset i forslaget til budget 2014, allerede i 2014. De begrænsede vedtagne bevillinger på posten skal bruges til traditionelle udbudsforanstaltninger.

5.3. Udgiftsområde 4 ¾ Et globalt Europa

Der anmodes om en samlet forhøjelse på 401 mio. EUR, der fordeler sig således:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

Humanitær bistand || 250

23 02 01 || Ydelse af hurtig, effektiv og behovsbaseret humanitær bistand og fødevarebistand || 250

Førtiltrædelsesinstrumentet (IPA) || 45

22 02 51 || Gennemførelse af tidligere førtiltrædelsesbistand (før 2014) || 45

Instrumentet for Udviklingssamarbejde (DCI) || 55

21 02 51 02 || Samarbejde med udviklingslande i Latinamerika || 19

21 02 51 03 || Samarbejde med udviklingslande i Asien, herunder Centralasien og Mellemøsten || 36

Instrumentet, der bidrager til stabilitet og fred (IcSP) || 51

19 02 01 || Indsats over for eksisterende eller begyndende krisesituationer || 51

I alt || 401

Humanitær bistand

Betalingsbevillingerne til humanitær bistand er blevet forhøjet betydeligt i 2013 og i de foregående år for at dække de overvældende behov i kølvandet på uventede katastrofer og store kriser i f.eks. Mali, Sahel, Afrikas Horn, Sudan/Sydsudan, Den Centralafrikanske Republik, Somalia og ikke mindst Syrien.

Selvom betalingsbevillingerne blev forhøjet med 52 % i 2013 som følge af de generelle begrænsninger på betalingsbevillingerne, kunne forhøjelsen ikke mindske de udestående forpligtelser (RAL) ved udgangen af 2013, hvor disse beløb sig til 862 mio. EUR, hvilket svarer til 111 % af de disponible betalingsbevillinger i 2014. Med tanke på den relativt korte cyklus (12-18 måneder) for disse humanitære bistandsprojekter er det ekstremt svært for Kommissionen at opfylde sine kontraktuelle forpligtelser og gennemføre de hasteende foranstaltninger, der er vedtaget i verdensplan-afgørelsen (WWD)[9] for 2014, selv efter at der er taget højde for formildende omstændigheder såsom reduktionen i forfinansieringen til FN og andre internationale organisationer.

Der er allerede foretaget en forhøjelse på 150 mio. EUR i april 2014 i form af en overførsel fra budgetmyndigheden (DEC 6), der trækker på nødhjælpsreserven (50 mio. EUR), og en midlertidig omfordeling fra DCI (55 mio. EUR) og IPA (45 mio. EUR, inkl. 15 mio. EUR fra grænseoverskridende samarbejde). Kommissionen anmoder om 250 mio. EUR for at kunne opfylde sine retlige forpligtelser og undgå projektafbrydelser.

Instrumentet til finansiering af udviklingssamarbejde (DCI) og Førtiltrædelsesinstrumentet (IPA)

DCI- og IPA-programmerne forventes at mangle betalingsbevillinger i anden halvdel af året. På trods af dette blev der i april 2014 midlertidigt overført 100 mio. EUR i betalingsbevillinger fra disse til Humanitær bistand gennem DEC 6 som følge af den ekstreme nødsituation på det humanitære område og de to instrumenters udbetalingsprofiler, der er koncentreret i slutningen af perioden. Kommissionen anmoder derfor om at genbevilge disse 100 mio. EUR i betalingsbevillinger til DCI og IPA, uden hvilke aktiviteterne under disse to instrumenter kan lide alvorlig skade.

Instrumentet, der bidrager til stabilitet og fred (IcSP)

De nuværende disponible betalingsbevillinger på budgettet for 2014 til krisestyring og konfliktforebyggelse, som er en del af IcSP forventes at være brugt op i juli 2014. I 2013 måtte et beløb på 70 mio. EUR i ubetalte regninger udskydes til 2014. Kommissionen anmoder om en forhøjelse på 51 mio. EUR.

6. Forhøjelse af betalingerne over margenen til uforudsete udgifter

6.1 Uforudsete omstændigheder

I henhold til den tekniske justering af den finansielle ramme for 2014 på grundlag af udviklingen i BNI[10] beløber det fulde beløb under margenen til uforudsete udgifter i 2014 sig til 4 026,7 mio. EUR.

Artikel 13 i forordningen om FFR fastsætter margenen til uforudsete udgifter som "et instrument, der kan anvendes som sidste udvej til at reagere på uforudsete omstændigheder"[11]. Dette indebærer, at behovet ikke kunne forudses, da betalingslofterne blev vedtaget i februar 2013, og at der ikke er andre muligheder end at mobilisere margenen til uforudsete udgifter.

En række uforudsete omstændigheder har så sandelig haft indvirkning på betalingsbehovet i 2014:

Fremrykning: et øget betalingsbehov som følge af den politiske aftale om FFR 2014-2020, der blev indgået mellem Europa-Parlamentet og Rådet i juni 2013, og som indebærer, at et beløb på 400 mio. EUR i forpligtelsesbevillinger i 2011-priser til Horisont 2020, Erasmus+ og Cosme fremrykkes til 2014-2015. Derudover vedtog Europa-Parlamentet og Rådet en kapitalforhøjelse i Den Europæiske Investeringsfond (EIF) fra 2014 med bidrag fra Horisont 2020 og Cosme, der skal udbetales i 2014. Dette øger også betalingsbehovet for 2014, eftersom de årlige rater skal følge umiddelbart efter de budgetmæssige/retlige forpligtelser. Den samlede virkning i betalingsbevillinger beløber sig til 282 mio. EUR i 2014. Afgørelsen om at fremrykke ungdomsbeskæftigelsesinitiativet i 2014 til et beløb på 1 271 mio. EUR i forpligtelsesbevillinger (i 2011-priser) har desuden en virkning på 345 mio. EUR i betalingsbevillinger. De relaterede betalingsbevillinger er imidlertid allerede indarbejdet i forslaget til budgettet for 2014. FEAD: det vedtagne retsgrundlag for Den Europæiske Fond for Bistand til de Socialt Dårligst Stillede (FEAD) budgetterer med en ekstrabevilling for 2014-2020 på 1 mia. EUR i løbende priser sammenlignet med Kommissionens forslag, hvilket resulterer i større forudbetalinger (11 % for FEAD sammenlignet med 1,1 % for strukturfondene). Dette fører til et yderligere behov for betalingsbevillinger på 99 mio. EUR i 2014. Samhørighedspolitikken: ved udgangen af 2013 beløb de uindfriede betalingsanmodninger sig til 23,4 mia. EUR, dvs. 3,4 mia. EUR mere end det høje niveau som Kommissionen tidligere har anslået (op til 20 mia. EUR). Et sådant hul skal dækkes for at undgå, at det voksende efterslæb af betalingsanmodninger kommer ud af kontrol. I forlængelse af Det Europæiske Råds konklusioner fra februar 2013 blev den stigning i medfinansieringen på 10 %, der var givet til medlemsstater, som trues af alvorlige vanskeligheder med hensyn til deres finansielle stabilitet, forlænget. Dette indebærer en forhøjelse af betalingsbevillingerne i 2014 på 1 125 mio. EUR. Af forsigtighedsgrunde foreslår Kommissionen imidlertid ikke på nuværende tidspunkt at medtage virkningen af forlængelsen af stigningen i medfinansieringssatserne vedrørende samhørighedspolitikken for betalinger i afventning af en bekræftelse på det forventede efterslæb af betalingsanmodninger ved udgangen af 2014. Udvikling af landdistrikterne: i forlængelse af Det Europæiske Råds konklusioner fra februar 2013 blev den stigning i medfinansieringen på 10 %, der var givet til medlemsstater, som trues af alvorlige vanskeligheder med hensyn til deres finansielle stabilitet, forlænget som foreslået af Kommissionen[12]. Dette indebærer en forhøjelse af betalingsbevillingerne i 2014 på 90 mio. EUR. Den Europæiske Fiskerifond: ligeledes i forlængelse af Det Europæiske Råds konklusioner fra februar 2013 blev den stigning i medfinansieringen på 10 %, der var givet til medlemsstater, som trues af alvorlige vanskeligheder med hensyn til deres finansielle stabilitet, forlænget som foreslået af Kommissionen[13]. Dette indebærer en forhøjelse af betalingsbevillingerne i 2014 på 10 mio. EUR. Ukraine: den finansielle pakke for Ukraine, som Kommissionen har bekendtgjort[14], indeholder en "statsopbygningskontrakt" i form af budgetstøtte på 355 mio. EUR[15], hvoraf den første rate på 250 mio. EUR udbetales i juni 2014, og den anden rate på 105 mio. EUR i midten af 2015. Dette udbetalingsforløb er meget hurtigere end den traditionelle bistand under Det Europæiske Naboskabsinstrument. De nødvendige yderligere betalingsbevillinger for 2014 beløber sig til 250 mio. EUR.

De yderligere betalingsbehov for 2014, som er resultatet af de uforudsete omstændigheder, der er beskrevet ovenfor, kompenseres i betydelig grad af lavere betalingsbehov i de sidste år af FFR 2014-2020. Det er på grund af disse udlignende virkninger, at det er hensigtsmæssigt at anvende margenen til uforudsete udgifter, som kræver modregning i efterfølgende år, til at dække disse uforudsete behov.

I afsnittene nedenfor præsenteres de specifikke beløb til disse uforudsete omstændigheder, som der anmodes om yderligere betalingsbevillinger for i dette FÆB, samt den detaljerede oversigt over de anmodede betalingsbevillinger pr. budgetpost.

6.2. Udgiftsområde 1a ¾ Konkurrenceevne for vækst og beskæftigelse

Under udgiftsområde 1a anmodes der om en forhøjelse over margenen for uforudsete udgifter på i alt 282 mio. EUR, der fordeler sig således:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

Horisont 2020 || 155

08 02 01 01 || Styrkelse af frontlinjeforskningen gennem EFR – Det Europæiske Forskningsråd || 55

08 02 02 02 || Bedre adgang til risikokapital til investeringer i forskning og innovation || 10

15 03 01 01 || Marie Skłodowska-Curie-aktiviteter – Udvikling af nye færdigheder og innovation || 90

Erasmus+ || 117

15 02 01 01 || Fremme af topkvalitet og samarbejde inden for uddannelses- og erhvervsuddannelsesområdet i Europa og af dets relevans for arbejdsmarkedet || 117

Cosme || 10

02 02 02 || Bedre adgang til finansiering for små og mellemstore virksomheder (SMV'er) i form af egenkapital og lånefinansiering || 10

I alt || 282

Horisont 2020

De 155 mio. EUR i betalingsbevillinger, som der er anmodet om over margenen til uforudsete udgifter, er nødvendige for at kunne opfylde de yderligere betalingsbehov, der følger af fremrykningen af udgifterne til Horisont 2020 og kapitalforhøjelsen i EIF. I forbindelse med forhandlingerne mellem Europa-Parlamentet og Rådet om FFR 2014-2020 blev et beløb på 200 mio. EUR (i 2011-priser) i forpligtelsesbevillinger til Marie Skłodowska-Curie-aktiviteter og Det Europæiske Forskningsråd fremrykket til budgettet for 2014. De anmodede yderligere betalingsbevillinger sikrer den nødvendige forfinansiering til disse forskningsaktiviteter. Derudover vil Horisont 2020 bidrage til kapitalforhøjelsen i EIF, der blev vedtaget i marts 2014 (se afsnittet om Cosme nedenfor).

Erasmus+

Ligesom for Horisont 2020 er der behov for 117 mio. EUR i betalingsbevillinger som direkte konsekvens af afgørelsen i forbindelse med forhandlingerne om FFR 2014-2020 om at fremrykke programmet (+130 mio. EUR i forpligtelsesbevillinger i 2011-priser) for at fastholde forholdet mellem forpligtelser og betalinger (85 %).

Cosme

Der er brug for 10 mio. EUR i yderligere betalingsbevillinger som direkte konsekvens af aftalen, der blev indgået i marts 2014, om en kapitalforhøjelse i EIF fra 2014, som Cosme har bidraget til med 21,5 mio. EUR i forpligtelses- og betalingsbevillinger over ÆB nr. 1/2014. De yderligere betalingsbevillinger er nødvendige for at kunne fortsætte den planlagte gennemførelse af programmet, samtidig med at virkningen af den uventede kapitalforhøjelse i EIF minimeres.

6.3. Udgiftsområde 1b ¾ Økonomisk, social og territorial samhørighed

Under udgiftsområde 1b anmodes der om en forhøjelse over margenen for uforudsete udgifter på i alt 3 395 mio. EUR, der fordeler sig således:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

Samhørighedspolitikken || 3 395

04 06 01 || Fremme af social samhørighed og afhjælpning af de værste former for fattigdom i Unionen || 99

13 03 16 || Afslutning af Den Europæiske Fond for Regionaludvikling (EFRU) – konvergens || 2 401

13 03 18 || Afslutning af Den Europæiske Fond for Regionaludvikling (EFRU) – regional konkurrenceevne og beskæftigelse || 500

13 03 19 || Afslutning af Den Europæiske Fond for Regionaludvikling (EFRU) – europæisk territorialt samarbejde || 395

I alt || 3 395

Ved udgangen af 2013 beløb de uindfriede betalingsanmodninger sig til 23,4 mia. EUR. Dette er 3,4 mia. EUR mere end det høje niveau som Kommissionen tidligere har anslået (op til 20 mia. EUR). Det større efterslæb kan forklares ved, at medlemsstaterne har indgivet betalingsanmodninger til et beløb på 60,8 mia. EUR i 2013 sammenlignet med 50,6 mia. EUR i 2012 (+ 20 %). De faktiske betalingsanmodninger i 2013 stemmer nogenlunde overens med de prognoser medlemsstaterne fremsendte i september 2013. Det kunne imidlertid ikke forudses, at medlemsstaterne ville indgive et væsentligt højere beløb i betalingsanmodninger i 2013, navnlig i løbet af årets to sidste måneder. Derfor anmoder Kommissionen om en forsigtig forhøjelse af betalingsbevillingerne for 2007-2013-programmerne i samme størrelsesorden som den uventede stigning i efterslæbet for 2013.

Størrelsen af efterslæbet for 2013 er nu blevet uholdbart: det beløber sig til mere end halvdelen af de samlede betalingsbevillinger, der er vedtaget i budgettet for 2014 for 2007-2013-programmerne. Denne situation er særlig svær at håndtere for så vidt angår Den Europæiske Fond for Regionaludvikling (EFRU), som havde et efterslæb på 15,1 mia. EUR ved udgangen af 2013, hvilket repræsenterer mere end 56 % af de vedtagne bevillinger på budgettet for 2014 (det tilsvarende niveau for Den Europæiske Socialfond (ESF) og Samhørighedsfonden er ca. 40 %). Derfor foreslår Kommissionen at koncentrere forhøjelsen i FÆB nr. 3/2014 om EFRU. Selv med den foreslåede forhøjelse udgør efterslæbet 44 % af de samlede betalingsbevillinger for EFRU.

På baggrund af medlemsstaternes prognoser fra den 30. april 2014 og den sammenlignelige fejlmargin på 11,8 %, der har været de sidste to år (gennemsnittet af forårsprognoserne for 2012 og 2013 for at udligne individuelle variationer), forventes betalingsanmodningerne for 2014 nu at stige til så meget som 52 mia. EUR (ca. 5 mia. mere end det vedtagne budget for 2014). Dette betyder, at efterslæbet ved udgangen af 2013 ikke forventes at blive modregnet af et lavere niveau i betalingsanmodninger i 2014 sammenlignet med de disponible bevillinger. På trods af den i dette FÆB foreslåede forhøjelse stabiliseres efterslæbet af uindfriede anmodninger først ved udgangen af 2014. Det anslåede efterslæb ved udgangen af 2014 omfatter virkningen af stigningen i medfinansieringssatserne for 2007-2013-programmerne på 10 %, som blev forlænget fra slutningen af december 2013 til 2016. Virkningen for udgiftsområde 1b anslås til 1 125 mio. EUR for 2014. Af forsigtighedsgrunde foreslår Kommissionen imidlertid ikke på nuværende tidspunkt en forhøjelse af betalingsbevillingerne som følge af stigningen i medfinansieringssatserne under udgiftsområde 1b i afventning af en evaluering af det forventede efterslæb af uindfriede anmodninger ved udgangen af 2014.

Hvad angår FEAD blev forslaget til budgettet for 2014 udarbejdet under antagelse af, at FEAD-rammen for 2014-2020 ville beløbe sig til 2,5 mia. EUR (2011-priser). Der er imidlertid opnået enighed om et yderligere frivilligt beløb tæt på 1 mia. EUR (2011-priser) fra ESF. Ved at anvende forudbetalingsraten på 11 % for denne fond i stedet for forudbetalingsraten på 1 % for strukturfondene (1,5 % for medlemsstater, som trues af alvorlige vanskeligheder med hensyn til deres finansielle stabilitet) fremkommer der et beløb på yderligere forfinansieringsbetalinger netto på 99 mio. EUR i 2014, som der anmodes om fra margenen til uforudsete udgifter. Når der kun anmodes om et yderligere nettobeløb, er det fordi, Kommissionen allerede forudser, at en del af den øgede FEAD-forfinansiering dækkes via de tilsvarende besparelser sammenlignet med den oprindelige anslåede forfinansiering for ESF for at tage højde for den tilsvarende laverer ESF-ramme.

6.4. Udgiftsområde 2 ¾ Bæredygtig vækst: naturressourcer

Under udgiftsområde 2 anmodes der om en forhøjelse over margenen for uforudsete udgifter på i alt 100 mio. EUR, der fordeler sig således:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

Udvikling af landdistrikter || 90

05 04 05 01 || Afslutning af Den Europæiske Landbrugsfond for Udvikling af Landdistrikterne (ELFUL) – Programmer for udvikling af landdistrikter (2007-2013) || 90

Den Europæiske Fiskerifond || 10

11 06 12 || Afslutning af Den Europæiske Fiskerifond (EFF) – konvergensmålet (2007-2013) || 10

I alt || 100

Udvikling af landdistrikter

I forlængelse af Det Europæiske Råds konklusioner fra februar 2013 har Kommissionen foreslået at forlænge den stigning i medfinansieringen på 10 %, der var givet til medlemsstater, som trues af alvorlige vanskeligheder med hensyn til deres finansielle stabilitet (COM (2013) 521 af 11. juli 2013). Efter vedtagelsen af forordning (EU) nr. 1310/2013[16] er der brug for en forhøjelse af betalingerne på 90 mio. EUR til afslutningen af Den Europæiske Landbrugsfond for Udvikling af Landdistrikterne (2007-2013-programmerne, budgetpost 05 04 05 01). De modtagne betalingsanmodninger for de første to kvartaler, som skal opføres på budgettet for 2014, beløber sig til næsten 7,0 mia. EUR, eller ca. to tredjedele af de bevillinger, der på nuværende tidspunkt er til rådighed på denne post.

Den Europæiske Fiskerifond

Ligeledes i forlængelse af Det Europæiske Råds konklusioner fra februar 2013 har Kommissionen også foreslået at forlænge den stigning i medfinansieringen på 10 %, der var givet til medlemsstater, som trues af alvorlige vanskeligheder med hensyn til deres finansielle stabilitet (COM (2013) 428 af 18. juni 2013). Efter vedtagelsen af forordning (EU) nr. 335/2014[17] er der brug for en forhøjelse af betalingerne på 10 mio. EUR til afslutningen af Den Europæiske Fiskerifond – konvergensmålet (2007-2013-programmerne, budgetpost 11 06 12). Som nævnt i afsnit 3.3. ovenfor øger den yderligere virkning af de nye betalingsanmodninger manglen på betalingsbevillinger, der på nuværende tidspunkt er til rådighed, i lyset af det meget store efterslæb af uindfriede anmodninger ved udgangen af 2013.

6.5. Udgiftsområde 4 ¾ Et globalt Europa

Under udgiftsområde 4 anmodes der om en forhøjelse over margenen for uforudsete udgifter på i alt 250 mio. EUR, der fordeler sig således:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne i FÆB nr. 3

Det Europæiske Naboskabsinstrument (ENI) || 250

21 03 02 01 || Det østlige partnerskab – menneskerettigheder og mobilitet || 210

21 03 03 03 || Støtte til andre former for samarbejde med flere nabolande || 40

I alt || 250

Det Europæiske Naboskabsinstrument (ENI)

Den finansielle pakke for Ukraine, som Kommissionen har bekendtgjort[18], indeholder en "statsopbygningskontrakt" i form af budgetstøtte på 355 mio. EUR[19], hvoraf den første rate på 250 mio. EUR udbetales i juni 2014, og den anden rate på 105 mio. EUR i midten af 2015. Udbetalingen af den sidste rate er afhængig af de til den tid opnåede resultater på følgende områder: bekæmpelse af korruption, offentlig administration, forfatningsreformer og valglovgivning. Dette udbetalingsforløb er meget hurtigere end den traditionelle bistand under Det Europæiske Naboskabsinstrument (ENI), som kræver yderligere betalinger til dækning af disse forpligtelser. Udviklingen i Ukraine præsenterer en række nye omstændigheder, som ikke kunne forudses, da budgettet for 2014 blev vedtaget. På budgettrepartsmødet den 2. april 2014 blev det anerkendt, at EU's beslutning om at støtte bestræbelserne på at stabilisere landet og gennemføre reformer kan lægge yderligere pres på betalingsbevillingerne på EU-budgettet i år.

7. Yderligere betalingsbehov pr. budgetpost

Tabellen nedenfor viser de foreslåede ændringer vedrørende betalingsbevillingerne for alle de berørte budgetposter, der følger af omfordeling eller kommer fra den uudnyttede margen og/eller margenen til uforudsete udgifter:

I mio. EUR, afrundede beløb

Budgetpost || Betegnelse || Forhøjelse af betalingsbevillingerne

Budget 2014 || FÆB nr. 3/2014 || Budget 2014 (inkl. FÆB nr. 3/2014)

Udgiftsområde 1a || 11 441 || 587 || 12 028

02 02 02 || Bedre adgang til finansiering for små og mellemstore virksomheder (SMV'er) i form af egenkapital og lånefinansiering || 67 || 10 || 77

02 05 01 || Udvikling og levering af globale satellitbaserede navigationsinfrastrukturer og -tjenester (Galileo) senest i 2019 || 668 || 70 || 738

08 02 01 01 || Styrkelse af frontlinjeforskningen gennem EFR – Det Europæiske Forskningsråd || 20 || 55 || 75

08 02 02 02 || Bedre adgang til risikokapital til investeringer i forskning og innovation || 306 || 10 || 316

08 02 51 || Afslutning af tidligere forskningsrammeprogrammer – det syvende rammeprogram – indirekte aktioner (2007-2013) || 2 568 || 50 || 2 618

09 04 51 || Afslutning af tidligere forskningsrammeprogrammer – det syvende rammeprogram – indirekte aktioner (2007-2013) || 618 || 25 || 643

14 02 01 || Støtte til toldunionens funktion || 11 || 7.5 || 19

14 03 01 || Forbedring af skattesystemernes virkemåde || 7 || 2.5 || 10

15 02 01 01 || Fremme af topkvalitet og samarbejde inden for uddannelses- og erhvervsuddannelsesområdet i Europa og af dets relevans for arbejdsmarkedet || 794 || 202 || 996

15 03 01 01 || Marie Skłodowska-Curie-aktiviteter – Udvikling af nye færdigheder og innovation || 57 || 90 || 147

26 03 01 01 || Interoperabilitetsløsninger for europæiske offentlige myndigheder (ISA) || 14 || 10 || 24

32 02 52 || Afslutning af energiprojekter til støtte for den økonomiske genopretning || 86 || 55 || 140

Udgiftsområde 1b || 50 951 || 3 395 || 54 346

04 06 01 || Fremme af social samhørighed og afhjælpning af de værste former for fattigdom i Unionen || 306 || 99 || 405

13 03 16 || Afslutning af Den Europæiske Fond for Regionaludvikling (EFRU) – konvergens || 21 544 || 2 401 || 23 945

13 03 18 || Afslutning af Den Europæiske Fond for Regionaludvikling (EFRU) – regional konkurrenceevne og beskæftigelse || 4 149 || 500 || 4 649

13 03 19 || Afslutning af Den Europæiske Fond for Regionaludvikling (EFRU) – europæisk territorialt samarbejde || 1 107 || 395 || 1 502

Udgiftsområde 2 || 56 459 || 106 || 56 565

05 04 05 01 || Afslutning af Den Europæiske Landbrugsfond for Udvikling af Landdistrikterne (ELFUL) – Programmer for udvikling af landdistrikter (2007-2013) || 10 330 || 90 || 10 420

11 06 12 || Afslutning af Den Europæiske Fiskerifond (EFF) – konvergensmålet (2007-2013) || 319 || 75 || 394

34 02 01 || Reduktion af udledningen af drivhusgasser i EU || 3 || 6 || 9

40 02 41 || Reserve til opdelte bevillinger (knyttet til artikel 11 03 01 – Aftaler om bæredygtigt fiskeri) || 114 || -65 || 49

Udgiftsområde 4 || 6 191 || 651 || 6 842

19 02 01 || Indsats over for eksisterende eller begyndende krisesituationer || 18 || 51 || 69

21 02 51 02 || Samarbejde med udviklingslande i Latinamerika || 226 || 19 || 245*

21 02 51 03 || Samarbejde med udviklingslande i Asien, herunder Centralasien og Mellemøsten || 530 || 36 || 566*

21 03 02 01 || Det østlige partnerskab – menneskerettigheder og mobilitet || 24 || 210 || 234

21 03 03 03 || Støtte til andre former for samarbejde med flere nabolande || 10 || 40 || 50

22 02 51 || Gennemførelse af tidligere førtiltrædelsesbistand (før 2014) || 690 || 45 || 735*

23 02 01 || Ydelse af hurtig, effektiv og behovsbaseret humanitær bistand og fødevarebistand || 748 || 250 || 998

|| I alt || 135 155 || 4 738 || 139 893

Som forklaret i afsnit 5.3 blev budgettet for disse poster reduceret ved DEC 6 som følge af en midlertidig overførsel til Humanitær bistand. Effekten af dette FÆB for disse poster er derfor en genoprettelse af budgettet for 2014.

Gennemgangen af betalingsbehovet på budgettet for 2014 bekræfter, at der er stor mangel på betalingsbevillinger. Efter at have tage højde for alle mulige kilder til omfordeling anmoder Kommissionen om 4,7 mia. EUR i yderligere betalingsbevillinger, heraf 4,0 mia. EUR fra mobiliseringen af margenen til uforudsete udgifter.

8. Stillingsfortegnelser: Ansættelsesgruppe AST/SC

I forlængelse af ændringen af vedtægten for tjenestemænd og ansættelsesvilkårene for de øvrige ansatte (i det følgende benævnt "personalevedtægten")[20], som trådte i kraft den 1. januar 2014, blev der oprettet en ny ansættelsesgruppe for sekretærer og kontorpersonale (AST/SC) ud over de eksisterende ansættelsesgrupper for administratorer (AD) og assistenter (AST), der afspejles i stillingsfortegnelserne i budgettet for 2014.

Da ændringsskrivelse nr. 2/2014[21] blev udarbejdet, påpegede Kommissionen, at den nye struktur ville blive udfyldt progressivt fra 2014 i afventning af et pålideligt skøn over det påkrævede antal AST/SC-stillinger. Nu hvor sådanne skøn for omdannelsen af AST-stillinger til AST/SC-stillinger i 2014 er tilgængelige for Kommissionen, Kontorerne, Regionsudvalget og Den Europæiske Tilsynsførende for Databeskyttelse, foreslår Kommissionen at tilpasse institutionernes stillingsfortegnelser i overensstemmelse hermed:

Stillingsfortegnelse || Antal stillinger || Tidligere ansættelsesgruppe || Ny ansættelsesgruppe

Publikationskontoret (OP) || 2 || AST 2 || AST/SC 1

Det Europæiske Kontor for Bekæmpelse af Svig (OLAF) – faste stillinger || 2 || AST 1 || AST/SC 1

Kontoret for Infrastruktur og Logistik i Luxembourg (OIL) || 3 || AST 1 || AST/SC 1

Forskning og Innovation - Indirekte aktioner || 4 || AST 1 || AST/SC 1

Kommissionens administration – midlertidige stillinger || 10 || AST 4 || AST/SC 4

Kommissionens administration – faste stillinger || 50 || AST 1 || AST/SC 1

Kommissionens administration – faste stillinger || 20 || AST 1 || AST/SC 2

Kommissionen i alt || 91 || AST || AST/SC

|| || ||

Regionsudvalget || 2 || AST 2 || AST/SC 2

|| || ||

Den Europæiske Tilsynsførende for Databeskyttelse || 1 || AST 1 || AST/SC 1

Den samlede besparelse, der følger af de anmodede omdannelser, anslås til 0,38 mio. EUR, hvilket reducerer de tilhørende administrative udgifter under udgiftsområde 5 tilsvarende. De pågældende betalingsbevillinger vil kunne omfordeles, mens de tilhørende forpligtelsesbevillinger reduceres i de pågældende sektioner i budgettet.

9. Sammenfattende oversigt opdelt på udgiftsområderne i FFR

Udgiftsområde || Budget 2014 (inkl. ÆB nr. 1 og FÆB nr. 2/2014) || FÆB nr. 3/2014 || Budget 2014 (inkl. ÆB nr. 1 samt FÆB nr. 2 og 3/2014)

FB || BB || FB || BB || FB || BB

1. || Intelligent og inklusiv vækst || 63 986 340 779 || 62 392 787 058 || || 3 981 700 000 || 63 986 340 779 || 66 374 487 058

Loft || 63 973 000 000 || || || || 63 973 000 000 ||

Margen || 75 989 221 || || || || 75 989 221 ||

1a || Konkurrenceevne for vækst og beskæftigelse || 16 484 010 779 || 11 441 322 326 || || 587 000 000 || 16 484 010 779 || 12 028 322 326

Loft || 16 560 000 000 || || || || 16 560 000 000 ||

Margen || 75 989 221 || || || || 75 989 221 ||

1b || Økonomisk, social og territorial samhørighed || 47 502 330 000 || 50 951 464 732 || || 3 394 700 000 || 47 502 330 000 || 54 346 164 732

Loft || 47 413 000 000 || || || || 47 413 000 000 ||

Margen || -89 330 000 || || || || -89 330 000 ||

Fleksibilitetsinstrumentet || 89 330 000 || || || || 89 330 000 ||

Margen || 0 || || || || 0 ||

2. || Bæredygtig vækst: naturressourcer || 59 267 214 684 || 56 458 930 369 || || 106 000 000 || 59 267 214 684 || 56 564 930 369

Loft || 59 303 000 000 || || || || 59 303 000 000 ||

Margen || 35 785 316 || || || || 35 785 316 ||

heraf: Den Europæiske Garantifond for Landbruget (EGFL) — markedsrelaterede udgifter og direkte betalinger || 43 778 100 000 || 43 776 956 403 || || || 43 778 100 000 || 43 776 956 403

Delloft || 44 130 000 000 || || || || 44 130 000 000 ||

Nettooverførsel mellem EGFL og ELFUL || 351 900 000 || || || || 351 900 000 ||

Margen || || || || || ||

3. || Sikkerhed og unionsborgerskab || 2 171 998 732 || 1 677 039 976 || || || 2 171 998 732 || 1 677 039 976

Loft || 2 179 000 000 || || || || 2 179 000 000 ||

Margen || 7 001 268 || || || || 7 001 268 ||

4. || Et globalt Europa || 8 325 000 000 || 6 191 238 421 || || 650 765 835 || 8 325 000 000 || 6 842 004 256

Loft || 8 335 000 000 || || || || 8 335 000 000 ||

Margen || 10 000 000 || || || || 10 000 000 ||

5. || Administration || 8 405 144 376 || 8 406 017 176 || -378 835 || -378 835 || 8 404 765 541 || 8 405 638 341

Loft || 8 721 000 000 || || || || 8 721 000 000 ||

Margen || 315 855 624 || || || || 316 234 459 ||

heraf: institutionernes administrative udgifter || 6 798 019 733 || 6 798 892 533 || -378 835 || -378 835 || 6 797 640 898 || 6 798 513 698

Delloft || 7 056 000 000 || || || || 7 056 000 000 ||

Margen || 257 980 267 || || || || 258 359 102 ||

6. || Kompensationer || 28 600 000 || 28 600 000 || || || 28 600 000 || 28 600 000

Loft || 29 000 000 || || || || 29 000 000 ||

Margen || 400 000 || || || || 400 000 ||

I alt || 142 184 298 571 || 135 154 613 000 || -378 835 || 4 738 087 000 || 142 183 919 736 || 139 892 700 000

Loft || 142 540 000 000 || 135 866 000 000 || || || 142 540 000 000 || 135 866 000 000

Fleksibilitetsinstrumentet || 89 330 000 || || || || 89 330 000 ||

Margen til uforudsete udgifter || || || || || || 4 026 700 000

Margen || 445 031 429 || 711 387 000 || || || 445 410 264 || 0

|| Særlige instrumenter || 456 181 000 || 350 000 000 || || || 456 181 000 || 350 000 000

Samlet total || 142 640 479 571 || 135 504 613 000 || -378 835 || 4 738 087 000 || 142 640 100 736 || 140 242 700 000

[1] EUT L 298 af 26.10.2012, s. 1.

[2] EUT L 347 af 20.12.2013, s. 884.

[3] EUT L 51 af 20.2.2014, s. 1.

[4] EUT L XX af XX.X.2014.

[5] COM(2014) 234 af 15.4.2014.

[6] COM(2014) 234 af 15.4.2014.

[7] EUT L 135 af 8.5.2014.

[8] COM(2014) 328 af 28.5.2014.

[9] Kommissionens gennemførelsesafgørelse om operationelle prioriteter for finansiering af humanitær bistand over EU-budgettet.

[10] COM(2013) 928 af 20.12.2013.

[11] EUT L 347 af 20.12.2013.

[12] COM(2013) 521 af 11.7.2013.

[13] COM(2013) 428 af 18.6.2013.

[14] IP 14/219 af 5.3.2014.

[15] Finansieringsafgørelse C(2014) 2907 og C(2014) 2906 af 29.4.2014. Bekendtgjort denne dato ved pressemeddelelse IP/14/501.

[16] EUT L 347 af 20.12.2013.

[17] EUT L 103 af 5.4.2014.

[18] IP 14/219 af 5.3.2014.

[19] Finansieringsafgørelse C(2014) 2907 og C(2014) 2906 af 29.4.2014. Bekendtgjort denne dato ved pressemeddelelse IP/14/501.

[20] EUT L 287 af 29.10.2013.

[21] COM(2013) 719 af 16.10.2013.